पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. जिले में पहली बार बिजली सप्लाई ने रिकार्ड बनाया है। इस साल पहली बार शहर को डिमांड से अधिक बिजली सप्लाई मिली। 29 मई को जिले को अधिकतम 163 लाख यूनिट की सप्लाई की गई। शहर को 24 घंटे बिजली सप्लाई मिली।
जबकि पिछली बार जिले में अधिकतम सप्लाई का ग्राफ 128 लाख यूनिट रहा। ऐसा पहली बार हुआ है जब लगातार 150 लाख यूनिट की एवरेज से बिजली सप्लाई मिल रही है। सोमवार को भी पूरे दक्षिण हरियाणा की तुलना में सबसे अधिक लोड करीब 800 मेगावाट लोड फरीदाबाद का ही चला। जबकि पिछले वर्ष अधिकतम लोड 400 व 450 की एवरेज से रहा।
पिछले वर्ष ही नहीं बल्कि पिछले पांच साल के रिकार्ड के अनुसार जिले में कभी भी बिजली आपूर्ति का ग्राफ 140 का आंकड़ा क्रास नहीं कर पाया। जबकि इस बार सप्लाई 160 लाख यूनिट का आंकड़ा पार कर चुकी है।
सप्लाई से शहर की इंडस्ट्री खुश : सप्ताह भर से शहर को 22 से 23 घंटे सप्लाई दी जा रही है। इसके अलावा 28 व 29 मई को शहर को 24 घंटे सप्लाई दी गई। बिना किसी कट के। औद्योगिक इकाइयां भी इस बार बिजली सप्लाई से खुश नजर आ रही हैं। अगर ओवरलोडिंग कटों को छोड़ दिया जाए तो इस समय जिले में सुचारू बिजली सप्लाई हो रही है।
डोमेस्टिक व ग्रामीण कंज्यूमर को भी बेहतर बिजली सप्लाई मिली। मैन्यूफैक्चर्स एसोसिएशन फरीदाबाद के महासचिव रमणीक प्रभाकर ने कहा कि इसमें कोई दो राय नहीं कि बिजली सप्लाई बेहतर हुई है। बस निगम को इसे कायम रखना होगा। फरीदाबाद इंडस्ट्रीज एसोसिएशन के एक्जीक्यूटिव डायरेक्टर कर्नल एस कपूर ने कहा कि पिछले वर्ष की अपेक्षा इस बार बिजली सप्लाई बेहतर है।
9 माह में 957 ट्रांसफार्मर लगाए : इस वर्ष लोगों को बेहतर सप्लाई देने व ओवरलोडिंग की समस्या को खत्म करने के लिए निगम ने सर्कल में 957 नए ट्रांसफार्मर लगवाएं। इसके अलावा पावर स्टेशनों पर भी अधिक क्षमता बढ़ाने के लिए भी अधिक 9 ट्रांसफार्मर लगवाए गए। शेष पेज त्न 9
इससे इस बार कुछ सबडिवीजन को छोड़कर ओवरलोडिंग की समस्या से भी शहर के उपभोक्ताओं को काफी हद तक राहत मिली। पिछले वर्ष की अपेक्षा इस बार बिजली सप्लाई में काफी सुधार हुआ है। हमारा प्रयास इसे और बेहतर व मजबूत बनाने का है। इस लक्ष्य को पूरा करने में हमारी टीमें लगातार काम कर रही हैं।
-सुभाष देशवाल, एसई, सर्कल डीएचबीवीएन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva zho_Hant eng_Latn